**Tanulók helyi közlekedésének támogatása**

**Ügyleírás:**

Az önkormányzat helyi és helyközi járatú autóbuszbérlet 80%-ának utólagos visszatérítését biztosítja az általános- és középiskola nappali tagozatos tanulói részére, - jövedelmi és vagyoni helyzettől függetlenül - amennyiben tanulmányaik folytatását biztosító oktatási intézmény, iskolai keretek között vagy azon kívül folytatott sportolását biztosító sportlétesítmény, valamint művészeti oktatási intézmény

1. helyi vagy helyközi autóbusszal megközelíthető, és
2. a tanuló lakása, valamint az intézmény közötti távolság az egy kilométert meghaladja.

A helyi és helyközi járatú autóbuszbérlet költség visszatérítését a Paks város közigazgatási területén működő, fentiekben meghatározott intézmények tanulói után a szülők vagy más törvényes képviselők, illetve a nagykorú tanulók is igényelhetik.

A visszatérítés iránti kérelmet tanévenként egyszer kell benyújtani az első bérlet lejáratát követő egy hónapon belül. A jogosultság a beadott kérelemmel egyidőben bemutatott bérlet hónapjának első napjától az aktuális tanév június 30-ig kerül megállapításra.

A támogatás alapján a szülő, vagy más törvényes képviselő, illetve a nagykorú tanuló a polgármesteri hivatal pénztárában a lejárt bérlet vagy bérletek leadása ellenében a visszatérítést felveheti.

A határidők elmulasztása jogvesztő.

**Hatáskörrel és illetékességgel rendelkező szerv:**

Paks Város Jegyzője

**A kérelem benyújtásának módja:**

személyesen vagy írásban

**Benyújtás céljára szolgáló nyomtatvány:** „Kérelem tanulók bérlettérítéséhez” elnevezésű nyomtatvány.

**Eljárás illeték:**

Az eljárás költség- és illetékmentes.

**Ügyintézés határideje:**

Az ügyintézési határidő sommás eljárásban 8 nap, teljes eljárásban 60 nap.

Sommás eljárásnak csak akkor van helye, ha a hiánytalanul előterjesztett kérelem és mellékletei, valamint a hatóság rendelkezésére álló adatok alapján a tényállás tisztázott, tehát a döntés meghozatalához szükséges minden információ rendelkezésre áll és az ügyben nincs ellenérdekű ügyfél.

**Jogszabályi háttér:**

Paks Város Önkormányzata Képviselő-testületének a szociális és gyermekjóléti ellátásokról és a szociális és gyermekjóléti igazgatásról szóló 3/2015. (II. 13.) önkormányzati rendelete

Az általános közigazgatási rendtartásról szóló 2016. évi CL. törvény

**Ügyintézés helye, elérhetőség:**

Polgármesteri Hivatal Ügyfélszolgálati Iroda

Szociális Csoport

Telefon: 75/830-622, 75/830-623

**Ügyfélfogadás:**

Hétfőtől-Csütörtökig: 08.00 – 12.00 12.30-15.30

Péntek: 08.00-12.00